Miguel Fernández Méndez

Miguel Fernández Méndez, nado en Ribeira de Piquín en 1955, é un político do PSdeG-PSOE que, en 2025, foi nomeado alcalde de Lugo.  

 Traxectoria 
De profesión enfermeiro, exerceu en Becerreá, Láncara e Lugo. En 2015 entrou na corporación na lista encabezada por Xosé Clemente López Orozco.

Cando no 2023, a alcaldesa Lara Méndez deixou o bastón municipal para participar na candidatura socialista das eleccións autonómicas do ano seguinte, de xeito inesperado, cedeullo a Paula Alvarellos en detrimento do favorito, nese momento, Miguel Fernández que ía de número 2 nas listas municipais e que se movera , nas eleccións, pola área rural pedindo o voto. En troques, ao mesmo tempo que mantiña a concellaría de Transición ecolóxica no concello de Lugo, foi designado deputado provincial recibindo as competencias sobre Vías e Obras.

No entanto, cando a alcaldesa Paula Alvarellos faleceu repentinamente en marzo de 2025, desta volta si asumiu o cargo, sendo investido o 11 de marzo de 2025.

 Notas 

Categoría:Nados en Ribeira de Piquín
Categoría:Nados en 1955
Categoría:Alcaldes de Galicia durante a democracia
Categoría:Alcaldes de Lugo
Categoría:Alcaldes de Galicia polo PSdeG-PSOE
Categoría:Políticos do PSdeG-PSOE